Markii aannu wax ka waydiinay shaqadayadii Wasiirka Hawlaha Guud waxa uu noo sheegay oo uu nagu yidhi ‘waxaad u shaqaynaysaan dadka aannu ku wareejinay maamulkii wershadda,’ balse arrintaas waxay noqotay mid saaka (shalay) beenowday oo soo gebogabowday, waxaannu halkan ka sheegaynaa in shaqaalaha halkan taagani (goobta ay isugu soo baxeen) ay yihiin qaar xaqoodii ku jajabay oo dhaawacyo kala duwan soo gaadheen, qaar dhabarka ama lafo kale ayey ka jabeen, kuwo kale madaxa iyo maskaxda ayey wax ka noqdeen, qof kastana maanta isagoo qaba dhaawac ka soo gaadhay shaqadaas uu qaranka u hayey ayaa haddana waxa uu maanta wasiirku halkan ka caddeeyey in aannu xaqoodii u hayn.
